Tišina, molim!
Čekaj!
Akcija.
Kada uđete na parcelu,
ne možete si pomoći, odmah vas obuzme pomisao...
GLAS MATTHEWA MODINEA
...na generacije glumaca, redatelja, pisaca,
kostimografa...
Snimi broj osam.
Tiho, momci.
Scena 26, treći put.
Sve što studio utjelovljuje, a što se ovdje dogodilo,
na ovom tlu, na ovoj parceli...
Znaš zviždati, zar ne, Steve?
Samo napućiš usne i puhneš.
Ima nešto čarobno u tome.
Kao da je nešto u zraku.
Ti si čarobnjak, Harry.
Znate, duhovi ili tako nešto.
Uvijek sam ovisila o dobroti stranaca.
Osjećate uzbuđenje...
ONO ŠTO ČINI SNOVE
...znajući da ćete koračati ulicama
kojima su koračali ti nevjerojatni filmaši i glumci.
To je prilično moćno.
To je čarobno mjesto.
Samo malo.
Niste još ništa čuli.
Od prvog dana kad sam ušla na set,
i vidjela taj veliki WB...
Osjećala sam se kao da sam uspjela.
Dobro došli u Sherwood, gospo.
Meni je Warner Bros. predstavljao Hollywood.
Raznolikost filmova, filmske zvijezde...
Još uvijek svim srcem volim čovjeka kojeg sam ubila.
Ne morate ni vidjeti logo.
Izgovorite to ime i znate
da je to velika holivudska filmska tvornica.
Osnovala ju je, u počecima doba filma,
obitelj poduzetnih vizionara...
Mislim da su bili sasvim dovoljno ludi.
...i ljubomornih rivala...
Nema mnogo priča o dobrim djelima
vezanih uz Jacka L. Warnera.
Izluđujete me!
Warner Bros. ostavio je baštinu u celuloidu...
U tvoje zdravlje, mala.
...poput zrcala za naše duše.
Filmovi se uvijek trude donekle odražavati društvo.
Attica!
To se vidi u produkciji Warner Brosa kroz desetljeća.
- Ja sam... - Ja sam!
Revolucionar!
Na to me Warners asocira.
Vrlo odvažna umjetnička postignuća, k tome vrlo uspješna.
MAMURLUK
Putovanje!
Warner Bros. donosi priče,
ne samo SAD-u, već svijetu.
KONG: OTOK LUBANJA
PAKLENA NARANČA
Sto godina kasnije,
Warner Bros. i dalje pomiče granice medija...
I krećemo.
...strastvenim pripovijedanjem na svim platformama...
To!
...oblikuje tko smo mi...
Čitav sam se život borila.
...i što možemo postati.
Čeka nas burna noć.
TROJA
Mislim da televizija mora prikazati što sve postoji.
Bazinga!
Kaj te muči, njofra?
Hajde, uljepšaj mi dan.
Kakav dan! Kakav divan dan!
Idemo naprijed!
OLUJA SVIH OLUJA
Warner Bros. ustrajao je stotinu godina zbog svoje izvorne misije.
Unapređivati kulturu pričajući dobre priče.
KAPETAN BLOOD
Borili su se
i zato im treba iskazati poštovanje.
STO GODINA WARNER BROSA ONO ŠTO ČINI SNOVE
POZORNICA 2
POZORNICA 6
Svi idemo u kino.
I idemo sa željom da se zabavimo
i da nam se ispriča priča.
A priče su moćne.
Kad ispričaš sjajnu priču, utječeš na razmišljanje.
Braća Warner su to shvaćala.
IZVRŠNI UPRAVITELJ
Ako ste radili na filmu s Jackom Warnerom,
morali ste mu doći u ured.
Sve velike zvijezde prošle su ovuda.
Ovo je čuveni Malteški sokol.
On ima posebno značenje za mene, jer,
na kraju filma, pitaju Humphreyja Bogarta što je ovo,
a on kaže...
MALTEŠKI SOKOL (1941.)
To je ono što čini snove.
I to je ono što radimo svaki dan.
Ono što čini snove. Dakle, Malteški sokol.
Evo ih, originalna braća Warner.
Oni su su izgradili ovo mjesto,
pričajući sjajne priče.
Ne samo da bi zabavili,
već da bi zbilja utjecali.
To je značaj braće Warner
kad se osvrnete na posljednjih sto godina.
Nevjerojatna američka priča.
U početku 20. stoljeća,
Los Angeles je buknuo.
Američka javnost,
navikla na novi filmi svaki tjedan,
zahtijevala je još.
Svatko s kamerom i dovoljno petlje htio je sudjelovati u akciji.
REDATELJ
To nije bio Hollywood kakav poznajemo.
Ulice još nisu bile asfaltirane.
Nisu stvarali samo umjetnost, već industriju.
Do 1918. uspješne tvrtke
koje će postati studija poput Paramounta, Universala i MGM-a,
gutale su neovisne produkcije
i gradile ozidane gradove unutar grada.
Novopridošla,
borbena braća imena Warner
trudila su se pokrenuti svoj posao.
Morate shvatiti da je na samom početku
bilo brutalno. Žestoka borba za uspjeh.
Morali su biti opaki. Opaki i snalažljivi.
Potpuno nemilosrdni.
Nisu ih baš smatrali otmjenim studijem
u početku. To je bio MGM.
Bez velikih zvijezda i suočeni s žestokom konkurencijom,
Warneri su bili na rubu predaje
kad im se sudbina osmjehnula.
Holivudska zvijezda, Rin Tin Tin.
Bili su u nevolji
i Rin Tin Tin je zaista spasio studio.
Neočekivani junak koji učini nešto nevjerojatno.
REDATELJICA
To je klasik! Volimo pse,
a i priče o neočekivanim pobjednicima.
Tisuće pisama obožavatelja
i stotine tisuća dolara pristizalo je za svaki film...
Rintyjeve pustolovine učvrstile su temelje za braću.
Rin Tin Tin, životinjski idol Amerike.
Bila je to velika prekretnica u obiteljskoj priči
koja je započela daleko od sjaja Hollywooda.
Harry, Abe, Sam i Jack bili su djeca židovskih imigranata
koji su pobjegli od progona u Poljskoj 1880-ih.
PRAUNUKA HARRYJA WARNERA
Bili su siromašni kao djeca.
Prodavali su novine, laštili cipele.
Nisu završili školovanje.
Ali otac im je vrlo mladima rekao:
"Dokle god se držite zajedno, bit ćete jaki."
Ljudi su oduvijek dolazili u Ameriku,
nekad u bijegu od političke represije.
GLUMAC
Braća Warner potječu iz te tradicije.
Imate priliku naporno raditi, imati san,
koliko god bio lud.
Braći je san došao u obliku treperave zrake svjetlosti.
U Pittsburghu su, rade u trgovini odjećom.
Sam je čuo za jeftine kinodvorane.
Poveo je Harryja da pogledaju Veliku pljačku vlaka.
VELIKA PLJAČKA VLAKA (1903.)
Pogledali su ga tri puta dok ih nisu zamolili da odu.
Izašli su, pogledali ljude kako stavljaju novčiće na tanjur.
Rukovali su se i rekli: "Krećemo s poslom."
OTMJENA ZABAVA ZA DAME I GOSPODU
Dolazak iz Pennsylvanije do L. A.-a
omogućili su riskantni ulozi.
Kupili su filmski projektor i dogovorili najam dvorane.
Posudili su novac za distribuciju
i na krilima tog uspjeha počeli snimati filmove.
VRHUNSKI FILM U DUSQUESNEU
Harry je bio financijski stručnjak,
Abe je bio zadužen za promociju i distribuciju,
Sam je bio vizionar,
a Jack je bio zadužen za produkciju.
Jack je bio najmlađi brat,
a Harry je bio najstariji,
stoga je u početku preuzeo vodstvo.
To je pripremilo pozornicu za mnoge nadolazeće okršaje,
no tada se doimalo da dobro surađuju.
FILMSKI POVJESNIČAR
Godine 1923. osnovali su studio Warner Brothers.
Ekipa autsajdera
napokon je dobila svoje mjesto u Hollywoodu.
No bili su na pragu još većeg događaja.
Morate znati da su zvučni filmovi u to vrijeme bili katastrofa.
Zvuk na filmu, koji su pokušali koristiti za vijesti i kratke filmove...
bio je veoma problematičan.
Ljudi su išli u kino i bacali rajčice na ekran
jer se pokreti usana glumaca
nisu poklapali sa zvukom.
ZVUČNI FILM IZVIŽDAN
Zvuk je bio strast Sama Warnera.
VODITELJICA NA TCM-U
Uistinu je vjerovao da će zvuk revolucionarizirati film
i smatrao da je ključan
za stvaranje sveobuhvatnog filmskog iskustva
i za postavljanje tvrtke Warner Bros. ispred konkurencije.
Sam je bio taj koji je uvidio potencijal zvuka.
Ostale zvuk nije zanimao.
Svi su vrlo rado prikazivali i gledali nijeme filmove.
Prvi pokušaj sinkronizacije zvuka...
"U TAMNICU SV. ANGELA!"
...imao je orkestralnu glazbu i zvučne efekte.
Bilo je to povijesno postignuće, ali tek natruha onoga što slijedi.
PJEVAČ JAZZA
Divne prijatelje je uvijek teško pronaći
Zatim su podigli letvicu pričom koja je bila hit na Broadwayu...
AL JOLSON "PJEVAČ JAZZA"
...i izvođačem koji je bio slavan diljem svijeta.
Samo malo.
Niste još ništa čuli.
Al Jolson vjerojatno je bio najpopularniji zabavljač u Americi u to doba.
Jolsonov je život bio nadahnuće za Pjevača jazza ,
priču o sinu židovskog kantora
koji unatoč tradiciji izvodi glazbu koju voli.
"DONOSIŠ SVOJ JAZZ U MOJU KUĆU!"
Kad ljudi danas pogledaju Pjevača jazza, često su šokirani i zgroženi
jer je lice Ala Jolsona obojano u crno.
To nije bilo neobično, sigurno ne šokantno u to vrijeme,
nijednom od Alovih obožavatelja
jer je nastupao u takvim izvedbama.
Mama!
Lica obojana u crno bila su sasvim uobičajena.
To je uvijek bilo kontroverzno.
Crnačkoj je publici često smetalo
što bi crno lice bilo poput karikature
njihovih identiteta i kulturnih običaja.
No ta je priča složenija no što ljudi misle
kad je sagledaju van konteksta.
Zapravo, postoje plakati
na kojima je normalno lice Jackieja Robina
uz lika kojeg glumi s crnim licem,
jer je to označavalo rascjep
između njegovog pravog identiteta kao kantorovog sina,
na emocionalnom putovanju
na kojem otkriva što želi sa svojim životom,
i njegovog lika na pozornici.
Do tad najriskantniji potez bojenja lica glumca u crno,
Warnerima je donio profit zbog popularne rasne karikature.
Iz današnje perspektive, Pjevač jazza je problematičan...
GLUMAC, REDATELJ
...no u svoje je vrijeme ipak bio revolucionaran.
PJEVA SVOJIM GLASOM
Nije doprinijelo poštovanju crnačke populacije.
Zapravo, šteta
koju je izričaj tog doba nanio
brojnim kulturama diljem svijeta
prilično je sramotna.
Unatoč veoma zabrinjavajućem sadržaju,
Pjevač jazza učinio je braću Warner pionirima
čije će vizija i hrabrost zauvijek promijeniti filmsku industriju.
KINO WARNER AL JOLSON JE "PJEVAČ JAZZA"
Uz Jolsonovo ime,
braća su znala da će se ulaznice prodavati.
Sve je ostalo ovisilo o tehnologiji
koja je bila skupa i zahtjevna.
Korporacija Western Electric
razvijala je tehnologiju spajanja zvuka i filma
pod nazivom Vitaphone.
Istinski pionir zapisivanja zvuka bio je Sam Warner,
koji je radio gotovo do iznemoglosti.
FILMSKI ZNALAC
Da bi ostvarili Samov san,
Warneri su uložili sve što su imali.
Sam je bio uzbuđen zbog tehnologije,
a Harry je prikupio novac.
Stavio je hipoteku na kuću u ulici Rossmoor da bi financirao film.
PRODAJE SE VLASNIK ODLAZI
Ti su momci bili kockari.
Svime su kockali.
Dame i gospodo, trijumf braće Warner,
Al Jolson je Pjevač jazza.
JOLSONOV DIRLJIVI FILMSKI HIT
Ulaznice za kino braće Warner rasprodane su tjednima unaprijed.
VELIKO ZANIMANJE ZA FILM
Na premijeri se vidio rezultat Samovog truda.
KINO WARNER, NEW YORK
Sviđa li vam se?
Pa, niste još ništa vidjeli.
Braća su ušla u povijest...
JOLSON SNIMIO NAJVEĆI LOKALNI HIT
...ali Warneri nisu došli na premijeru.
Sam je preminuo večer prije.
SAM L. WARNER PODLEGAO UPALI PLUĆA U LOSANÐELESKOJ BOLNICI
Sam je bio toliko opsjednut željom da usavrši Vitaphone
i da se pobrine da Pjevač jazza bude što bolji može biti,
da je sam sebe previše tjerao i otjerao
u preuranjenu smrt.
Sam Warner bio je veliki Warner.
On je uveo Warnere u film.
UNUK JACKA WARNERA
Šteta, rano je umro.
TELEGRAM ZA JACKA WARNERA
Jack je dotaknuo dno nakon smrti brata i najbližeg prijatelja Sama.
IZGUBIO SI BRATA I PRONAŠAO DRUGOG - AL JOHSON
Činjenica da je Sam umro noć prije premijere filma,
to je tragedija.
Ali isto tako se činilo da su ta braća
uistinu shvaćala da su dio projekta
većeg i od njih samih.
Bili su uistinu posvećeni važnijem cilju.
Samova smrt ostavila je rupu u obitelji,
ali njegova je ostavština bila očita.
Al Jolson, čiji Pjevač jazza započinje zvučnu revoluciju,
dovodi nevjestu, Ruby Keeler.
Snimanje Pjevača jazza stajalo je 500 000 dolara,
a film je zaradio tri milijuna
uvjerljivo lansirajući Warner Bros. među filmske divove.
Počinje navala.
Sve se više kino dvorana ozvučuje,
a producenti panično završavaju nijeme filmove
prije no što bude prekasno.
Samo 1928. snimili su 36 filmova sa sinkroniziranim zvukom,
tjerajući ostala studija da pokušaju držati korak.
Ideja dodavanja zvuka filmovima
bila je poput uvođenja Interneta u društvo.
Hollywood se praktički morao izmisliti ispočetka.
Kamermani i tehničari morali su iznova učiti posao
radi korištenja mikrofona.
Glumci kojima glas nije odgovarao izgledu
naposljetku su otpali.
JER PSI NE GOVORE.
Njihovo je mjesto
zauzeo talent s pozornice.
Energične, drske osobe.
Kada si nama dao odmora?
Samo si nas udarao kad god si mogao.
Ako saznam da imam priliku pobjeći
i radi toga moram nekoga ubiti,
ubit ću tebe ili bilo koga drugoga.
Sudjelovat ćeš i svidjet će ti se.
Od moje 14. godine, što?
Samo prljavi muškarci.
I dobri pisci dijaloga.
Oštrih, brzih dijaloga.
Van, grofice!
Dok ima ulice, imat ćete posla.
Znam da nekim ženama treba muškarac u kući.
Ja bih radije kanarinca.
Plivajući u novcu, braća su počela trošiti.
WARNER BROTHERS KUPUJE SKOURAS
Kupovali su filmske lance i stekli suparnika.
First National Studios i njihov golemi filmski studio u Burbanku.
Natjecanje za vrhunske talente bilo je napeto
radi vjernosti studiju.
KAKVE ZVIJEZDE!
Odana publika
vraćala bi se gledati svoje omiljene zvijezde.
Radi kontrole troškova,
Jack Warner i vođe ostalih studija osmislili su sustav ugovora.
Zlatni okovi koji bi vezali glumce, pisce i redatelje za studio
na sedam godina ekskluzive.
Ljudi koji su išli u kino 30-ih i 40-ih,
nisu marili za kritike zapleta.
Bilo je to...
"Želim pogledati film Humphreyja Bogarta."
"Želim film Clarka Gablea."
Warner Bros. uistinu je poznavao sustav filmskih zvijezda.
Iako su mnogima smetala ograničenja,
nitko nije htio biti bez posla,
posebice nakon 1929.
Crni utorak, 29. listopada.
Dionice padaju po 16 milijuna dnevno.
Ključno desetljeće američke povijesti.
Mislim da nitko danas to ne može shvatiti.
Razmjer ekonomske propasti
s kojom se suočila većina obitelji 1930-tih.
Na početku Velike depresije,
filmovi su ostali relativno jeftina razonoda
i željeni odmor od masovnog jada.
Ali Warnerima, koji su osobno poznavali siromaštvo,
filmovi su dali mogućnost povezivanja sa životom gledatelja.
Warner Bros. je bio svojevrsni radnički studio.
To ne znači da ostali studiji
nisu imali radničku klasu,
ali u Warner Brosu
to su naglašavali, to je bio njihov identitet.
Pa, loše vijesti za vas.
Režemo budžet i novi momci moraju ići.
Počeo sam hodati prugom kad mi se pokvario Rolls-Royce.
Barem ne čekamo u redu za zdjelu juhe kao oni.
LOŠA SREĆA
Zašto smo u ovom neredu?
Nećemo zaraditi dovoljno za pristojne lijesove.
Za pisanje i produkciju, Warneri dovode Darryla F. Zanucka,
karijerista iz radnička klase,
kojeg oštar njuh za dobru priču
čini iznimno važnom osobom braći i to više od desetljeća.
Darryl Zanuck znao je osluškivati, da tako kažem,
i prepoznati što će potaknuti publiku da potroši svojih deset
ili 25 centi za filmsku kartu, dok vlada oskudica.
Posao ide dobro, zar ne?
Da, prilično dobro.
Koliko dobro?
Warner Bros. počinje s kontroverznim filmovima.
REDATELJ
Spremni su izaći iz okvira.
MALI CEZAR (1931.)
I gangsterski filmovi.
Veoma odvažni filmovi kojima MGM ne bi prišao.
LOŠA SREĆA (1932.)
Volio bih da si bunar želja,
da te zavežem i potopim.
Gangster kao junak.
Ljudi žele vidjeti uspon,
ali žele vidjeti i pad.
Državni neprijatelj nije bio sentimentalan.
To je bio najsuroviji kraj koji sam ikada vidio.
Što je moguće vjerniji tom svijetu.
Raskoš, razmetanje,
uzbuđenje gomilanja toliko moći i novca...
A zatim se sve neizbježno raspadne.
ANÐELI GARAVA LICA (1938.)
Filmovi Warner Brosa postaju odvažniji
nego što je itko mogao zamisliti.
Bavili su se drogom.
Bavili su se prostitucijom.
Obiteljskim nasiljem.
Warner Bros. nisu samo snimali filmove.
Mijenjali su ih.
Za razliku od blještavih mjuzikala koje su snimali ostali studiji,
uveli su drski novi format.
Kombinaciju prepoznatljivih grubih momaka
i smione količine spektakla i pjesme.
Zločesta, bestidna Gizdava, pomodna
42. ULICA (1933.)
42. ulica!
Legendarna zakulisna drama 42. ulica,
spaja intrigu iza pozornice predstave s Broadwaya
s prikazom New Yorka kao grada punog zločina.
- U redu, reći ću mu. - Pa...
Uzmimo film kao što je 42. ulica.
Braća su i sama bila pomalo gangsteri po prirodi.
REDATELJ, VELIKI GATSBY
"Kako god bilo, hajdemo srušiti neke granice
i zbilja potresti publiku."
Mnogi od tih ranih mjuzikla me nadahnjuju.
VELIKI GATSBY (2013.)
Gatsby je gangsterski film s mnogo glazbe.
Mnogo tog kinematografskog jezika
potječe iz tog razdoblja, iz zlatnog doba
kada su Warneri snimali i mjuzikle i gangsterske filmove.
Warner Bros. nastavlja raznositi
i mijenjati formu mjuzikala sve do kraja 1930-tih.
Ne pretjerano tajno oružje studija
bio je koreograf i redatelj Busby Berkeley.
Pogledajmo jednu od pozornica na kojoj je proba zbora.
Evo Busbyja Berkeleyja, čuvenog redatelja
i autora nekih od najvećih plesnih spektakala.
Kad vidite djela Busbyja Berkelyja,
zapitate se: "Koji... Kako to radi?"
Razina slojevitosti i razmjera i preciznost,
kako to radi?
Rođen u Los Angelesu u obitelji vodviljskih glumaca,
Berkley je izbrusio svoj zanat
na sasvim drugačijim nastupima.
Od 25. travnja 1915.,
bitke za Gallipolje i Dardanele postaju vrlo ozbiljne.
Kao poručnik pješadije u Prvom svjetskom ratu,
vodio je vježbe s tisućama vojnika
i pripremao vrlo složene manevre.
Bus je bio nadaren
kao izvrstan koreograf,
ali i odličan matematičar.
Mogao je izračunati matematičku formulu
koja određuje pokrete plesača
i mehaniku kamere
na sasvim novoj razini.
Da bi istaknuo vitke noge,
Berkely je osmislio rotirajuću pozornicu.
Iz filma u filmu, sam bi sebe nadmašio
kaleidoskopskim pothvatima s ciljem oduševljenja publike.
Vrlo pedantno vježbam
kako bih bio zadovoljan
i znao da su sve pohvatali,
a zatim im kažem da počinjemo snimati sutra.
KOREOGRAF, REDATELJ
Često sam mnogo razmišljao
i pokušavao stvoriti nešto
bolje od onoga što sam stvorio prije.
A stvarao sam prilično dobre stvari.
No, dok su Warnerovi mjuzikli oduševljavali publiku,
pritisak na izvođače je rastao.
Ovdje su cijelu noć, g. March.
Ako treba, ostat će tjedan dana.
U to su vrijeme plesači spavali na setu.
Imali su ležaje kao u zvučnim sobama.
Otplesali bi svoje i zatim otišli odspavati tri sata,
jer je toliko naporno bilo.
Bilo je toliko fizički zahtjevno
odraditi to kako treba, pokušaj za pokušajem.
Ipak, nije bilo lako držati sve talente pod kontrolom.
George!
Bette Davis bila je pridošlica
koja se probila kroz manje uloge
kada se prvi put pobunila protiv radnih uvjeta u studiju.
Nitko mi ne naređuje.
Dok sam živa, nitko ni neće.
Rado bih te poljubila, ali upravo sam oprala kosu. Bok!
Nakon desetljeća njezine holivudske slave,
prepričala je sukobe s Jackom Warnerom i redateljem Ronom Howardom.
Kad sam upoznao Bette Davis...
REDATELJ, GLUMAC
...spomenuo sam koliko mi nedostaju dani studijskih ugovora.
Jer bi redatelji imali ugovor i snimali dva ili tri filma godišnje.
Nešto mi je u tome bilo romantično.
Rekla je: "Ne budali.
Neovisnost treba cijeniti.
Trebalo mi je 14 godina da odradim svoj sedmogodišnji ugovor
jer su me slali na uvjetnu zato što sam odbijala uloge
koje je Jack Warner htio da prihvatim."
Znam sve kutove,
i mislim da sam dovoljno pametna da ostanem ispred njih.
Rekla je: "Jednomu su mi zaprijetili suspenzijom ako odbijem film,
pa sam otišla u ured Jacka Warnera
i zastala kraj stola njegove tajnice.
Ona je rekla: 'G. Warner je zauzet,
dogovorimo sastanak, gđice Davis.'
Rekla je: "Glupost."
Probila se pored tajnice, ušla u ured
i otvorila vrata njegove privatne kupaonice.
On je sjedio na zahodu, spuštenih hlača,
čitao je novine.
Rekla je:
"Moramo razgovarati o ovom očajnom scenariju na koji me tjeraš."
A on je samo rekao, "Suspenzija!"
Samo jedan odmor želimo od tebe.
Da nas ostaviš na miru
i pustiš da živimo na svoj način.
Ili previše tražim?
Priče o svađi Jacka Warnera sa zvijezdama rađale su sočne glasine
u holivudskim časopisima.
'Jutro.
No postojala je i dobra strana života na setu.
ULAZ U STUDIO
Hej, ti! Vrati se ovamo!
O, zdravo.
Tko si ti da tako voziš ovuda?
Pa, ja sam Praščić Šunkić.
Od najranijih dana u ovom poslu,
strategija Warnera za razdoblja smanjenje potrošnje bio je višemedijski marketing.
WB KUPIO BRUNSWICK
Kupili su diskografsku kuću 1930.
i pokrenuli animacijski odjel radi prodaje popularnih pjesama.
Volim pjevati o mjesecu I lipnju i proljeću
Volim pjevati
I promovirati Warnerove filmove.
SOVA JOLSON
Volim pjevati
O mjesecu i lipnju i proljeću
Volim pjevati
Što kažete na malu proslavu
Uz zvuk svadbenih zvona?
Ovako znate da će vas poslužiti
U hotelu Medeni mjesec
No nakon uspjeha Walta Disneyja na drugom kraju grada...
Ja jesam zec!
...Warnerovi animatori ozbiljno su se prihvatili nasmijavanja.
Plaćali bi čitave stranice i duplerice u časopisima
i najavljivali nešto najsmješnije s najboljom glazbom.
Začudo, nisu lagali.
Animirani filmovi nisu zapošljavali samo vojske umjetnika,
već i čitave simfonijske orkestre.
Znali su što čine.
SKLADATELJ
To nije samo nevjerojatan zanat, to je umjetnost.
Toliko je anarhije u toj glazbi, toliko domišljatosti,
a istovremeno, toliko znanja.
Enciklopedijska znanja o klasičnoj glazbi.
TO NIJE PRISTOJNO
Meni su WB crtići bili najbolji.
Bili su nepristojniji.
Bili su smješniji.
Sadržavali su veću dozu nereda.
Looney Toones su nasmijavali Ameriku da ne bi zaplakala
uslijed pogoršanja Velike krize.
Teška su razdoblja stigla u Hollywood 1933. zatvaranjem niza kinodvorana
koja će ugasiti ekrane diljem zemlje.
Velikih pet studija, uključujući Warners,
najavilo je rezanja plaća za 50 % u svim odjelima.
ŠTRAJK GLUMACA
FILMSKI GRAÐANSKI RAT
Otpor najvećih zvijezda bio je brz.
James Cagney pomogao je uspostaviti udruženje glumaca SAG.
Darryl Zanuck, desna ruka Warnera,
saznao je da se smanjenje plaća nije odnosilo na samu braću...
ZANUCK NAPUŠTA WARNER
...pa je osnovao konkurentski studio
koji će postati poznat kao 20th Century Fox.
Zatim, vjetrovite večeri u ožujku 1934.,
jedna je iskra pobjegla...
u strojarnici na parceli Warnera.
Mnogi su trezori bili puni nitrata
koji je, naravno, veoma zapaljiv.
Prije dolaska plamena do trezora,
nitratni su elementi počeli plamtjeti i goriti
od same vrućine.
Vatra je stajala života šefa vatrogasaca Warnera
i uništila više od 20 godina nijemih filmova.
Od Rin Tin Tina i najranijih Warnerovih filmova
ostali su samo djelići.
Ali diljem svijeta,
odvijala se katastrofa
koja će uistinu namučiti i braću i ostatak Hollywooda.
Harry je bio glasnogovornik tvrtke,
pa je otputovao u Europu.
Svjedočio je evoluciji Hitlera.
Koncentracijski logori su bili u začecima,
nazivali su ih radnim logorima.
Njemačka je promijenila pravila i odlučila...
IZVRŠNI UPRAVITELJ
...da američke tvrtke ne mogu poslovati
ako u filmskom studiju ima njemačkih Židova.
Jack Warner i Harry odlučili su
potpuno se povući iz Njemačke.
U to vrijeme, ostali moguli, pa tako i Louis B. Mayer,
nisu željeli izgubiti njemačko tržište,
i Harry Warner je rekao:
"Neke su stvari važnije od novca."
Jackova nova desna ruka, producent Hal Wallis,
odlučio je stvoriti pomno napisane priče u raznim žanrovima
i osvijestiti Amerikance o opasnostima u inozemstvu i kod kuće.
CRNA LEGIJA
Wallis je mladom Humphreyju Bogartu dao ulogu tvorničkog radnika...
CRNA LEGIJA (1937.)
...zavedenog nasilnom retorikom bijelih nacionalista.
Ne moraju te gurati stranci.
Mnogi momci u gradu,
Amerikanci, osjećaju se kao i mi.
Bilo je mnogo mržnje prema crncima u Americi,
Židovima u Americi,
imigrantima koji su dolazili u ovu državu.
Ali ustrajali su i borili se protiv toga,
pokušali su se založiti za američke vrijednosti.
U redu, mornari! Za mnom!
KAPETAN BLOOD (1935.)
Čak i eskapističke junačke pustolovine
imale bi svojevrsni društveni komentar.
Kapetan Blood bavi se ropstvom i tiranijom.
Bavi se banditima i gusarima
koji svrgavaju korupciju.
Podignite jedra
i gledajte kako ih puni vjetar koji će nas odvesti u slobodu!
Warnerovi filmovi privlačili su publiku,
no Amerikanci nisu reagirali na poruke u njima.
PRVI AMERIČKI ODBOR
Vjerujemo da sigurnost naše zemlje
leži u snazi i karakteru našeg naroda...
PRVI AMERIČKI SKUP
...a ne u borbi u tuđim ratovima.
Amerikanci su većinom bili izolacionisti, i to je preblago rečeno.
VODITELJ NA TCM-U
Većina ljudi koji čitaju novine
znali su da u Europi postoji očiti agresor.
Ipak, većinu Amerikanaca to ne dira.
Ostali su studiji udovoljavali Njemačkoj,
čiji je konzulat u Los Angelesu
zahtijevao čitanje scenarija
kako bi osigurali da nema loših riječi
o Hitleru ili nacizmu.
NJEMAČKI KONZUL
Njemački bi namjesnik
izvještavao samog Josepha Goebbelsa,
dajući nacističkom ministru propagande
završnu riječ po pitanju holivudskih filmova.
Pa, braća Warner to nisu prihvaćala.
I zato su 1939.
snimili film naziva Confessions of a Nazi Spy.
ZABRANJEN ULAZ SVIM POSJETITELJIMA
U Warner Brosu su bili toliko tajnoviti oko tog scenarija
da ga nisu poslali ni glumcu
niti mu ga dali na setu.
Ne, morao je doći u studio
i pročitati scenarij u producentovu uredu.
Odbilo ga je nekoliko glumaca
koji nisu imali hrabrosti za to.
GLUMAC, CONFESSIONS OF A NAZI SPY
- Ali zašto? - Zašto? Jer je bio protunjemački.
I imali su razloga za strah.
Samo ako znamo tko su nam neprijatelji, možemo ih uništiti.
Glumac Edward G. Robinson,
redatelj Anatole Litvak
i sama braća Warner
bili su žrtve prijetnjama smrti tijekom i nakon snimanja.
SVJETSKA PREMIJERA
Počeli su prikazivati film
i u nekoliko tjedana
Madison Square Garden bio je rasprodan
za više od 20 000 američkih nacista.
Njemački utjecaj stigao je sve do Senata.
Harry je optužen za snimanje filmova koji potiču Amerikance da idu u rat.
POGLEDAJ STIJENU IZ KOJE SI ISKLESAN
VANJSKI POSLOVI
Njegov odgovor na ovu optužbu bio je:
"Nitko me neće optužiti da sam anti-Amerikanac.
Neupitno sam antinacist.
I nitko mi neće govoriti kakve filmove mogu snimati."
SAD OBJAVLJUJE RAT
8. prosinca 1941., dan nakon bombardiranja Pearl Harbora,
analitičar scenarija u uredu Hala Wallisa
naletio je na priču o ljubavnicima
koji se slučajno ponovno susreću u gradu punom izbjeglica.
U studenom 1942.,
manje od godinu dana poslije, Warneri su objavili film
koji prikazuje ključno pitanje svog doba.
Dragi Rick, kada ćeš shvatiti da u ovom svijetu,
izolacionizam više nije praktičan?
Casablanca, najveći film ovog studija.
Ostali nisu ni blizu. Nema... Drugo mjesto je daleko iza.
U tvoje zdravlje, mala.
Uvijek sam Casablancu smatrao nečim mističnim,
kao da postoji s razlogom.
SCENARIST, CASABLANCA
Publika je trebala taj film.
Poručivao je da postoje vrijednosti
za koje vrijedi sve žrtvovati.
I poručivao je to na zabavan način.
Prezireš me, zar ne?
Da razmišljam o tebi, vjerojatno bih.
Tik nakon Visoke Sierre i Malteškog sokola,
i nakon godina u ulogama okorjelog detektiva
i opakog gangstera,
Humphrey Bogart bio je neočekivani partner
čudesnoj Ingrid Bergman.
Od svih barova u svim gradovima u cijelome svijetu,
ona uđe u moj.
Ali najveći je rizik bio sam scenarij.
PROMJENE ZA NOVI KRAJ
To je nevjerojatno
jer na snimanju nismo imali vjere u loš scenarij.
GLUMICA, CASABLANCA
Pisao se dan po dan.
Ništa nije bilo jasno
i nisam znala kojeg čovjeka zapravo volim.
Zatražili su da ljubavne scene
snimim nekako između. Da ne budem preozbiljna
jer zapravo ne znaju s kojim ću muškarcem završiti.
Na kraju su rekli: "Snimimo obje verzije."
Govoriš to da bih otišla.
Govorim to jer je istina.
Ilsa, nisam plemenit,
no jasno je da je problem troje malih ljudi
posve nebitan u ovom ludom svijetu.
Da je Casablanca završila tako da je Bogart otišao s Bergman,
za romantičan kraj,
danas ne bi bila takva legenda.
Mislim da se ljudi iznova vraćaju
pronaći vrijednosti koje danas ne pronalaze lako.
Spremna, Ilsa?
Da, spremna sam.
No redatelju Michaelu Curtizu i mnogim glumcima na setu
priča je bila osobna.
Kad vidite tu uvodnu scenu
i tu divnu vožnju kamere,
vidite konobare kako hodaju uokolo i sav taj dim cigareta,
tu svojevrsnu koreografiranu vrevu...
- Za Ameriku. - Za Ameriku.
Za Ameriku.
Ljudi koji su igrali te uloge bili su židovske izbjeglice.
Dan Seymour, zbilja velik glumac koji je glumio vratara,
bio je na setu kad je Paul Henreid kao Victor Laszlo od benda zatražio
da odsviraju Marseljezu.
Svirajte Marseljezu. Hajde.
I svi Francuzi je pjevaju kako bi nadglasali Nijemce.
Vidio je da su ljudi plakali
prave suze.
Zbilja su bili izbjeglice.
Za mene je Casablanca...
Dalje od telefona.
Ne miješajte se.
Mogao sam ubiti Renaulta, mogu i vas.
Zbilja je pokazala što znači biti na pravoj strani
u svijetu toliko rastrganom između dobra i zla.i
Louise, mislim da je ovo početak jednog divnog prijateljstva.
CURTIZ - REDATELJ WALLIS - PRODUCENT
H. Wallis i M. Curtiz snimili su još popularnih
domoljubnih filmova u vrijeme rata...
no nijedan nije bio uspješniji
od Casablance.
Film je bio nominiran za osam Oscara,
dokazujući da su braća dosegla holivudsku besmrtnost.
NAJBOLJI FILM - CASABLANCA
Komercijalni uspjeh braći Warner nije bio dovoljan.
Htjeli su i prestiž.
A on je došao u obliku Oscara i drugih nagrada.
Ali Curtiz i glumci
držali su da je Hall Wallis zaslužan za uspjeh,
što je vrijeđalo Jacka Warnera.
Sve je to kulminiralo
na dodjeli Oscara 1944.
kad je Casablanca osvojila nagradu na najbolji film.
Hal Wallis krenuo je po svog Oscara,
i sjedio je u redu s Warnerima.
Oni su ispružili noge i spriječili ga da se popne.
Jack Warner potrčao je i zgrabio kipić iz ruku Jacka Bennyja.
Hall Wallis je rekao da je i nakon 25 godina bijesan zbog toga.
Jack je trebao pustiti da Wallis preuzme Oscara.
Znate što bi Wallis učinio?
Zahvalio bi šefu, Jacku Warneru.
WALLIS NAPUŠTA WARNER BROS.
Najmlađi je Warner bio opsjednut
promocijom obiteljskog brenda,
posebice vlastitog.
Jack Warner bio mi je poludjed.
Meni je bio djed.
Nikad nisam koristio riječ poludjed.
Poznavao sam ga do njegove smrti kad sam imao 24 godine.
On je bio voditelj predstave.
Kad ste s njim,
on je u centru pažnje i dominira razgovorom.
Zanimaju li vas ljudi iza vaših filmova?
Evo, punim zrakoplovom stižu iz Amerike.
G. Clifford Work iz Universala,
G. Harry Cohn iz Columbia, i g. Jack Warner,
ističe se na kraju reda.
Osim medalje Akademije,
Jack je zaradio i oznaku potpukovnika
nakon što je WB uvježbao
i pokrenuo prvu Vojnu filmsku jedinicu SAD-a.
I u najmračnijim danima rata,
pukovnik Warner i njegov brat Harry pozvani su u Washington,
gdje im je predsjednik Roosevelt zadao važnu misiju.
Snimiti film koji će navesti Amerikance da vjeruju sovjetskim saveznicima.
Ruski vojnici vode dugogodišnju borbu
protiv omraženih nacista.
Temeljeno na memoarima bivšeg ambasadora Josepha E. Daviesa,
Mission to Moscow prikazuje laskavu sliku života u Rusiji.
Što kažeš na današnji prosvjed?
Barem jedna europska nacija
bez nasilnih namjera spremna je za sve.
I hvala Bogu za to.
Tako je!
Jack Warner gledao je na to kao: "To je samo pro-saveznički,
pro-američki film koji snimamo...
SILAMA OSOVINE
...jer želimo dobiti rat."
Poticaj na služenje državi postao je službena poruka Warnera 1944.
uz novi moto:
"Spajamo dobre građane s dobrim filmovima."
No koju godinu poslije ispada da je Mission to Moscow
bio politička nagazna mina.
OSUDA KOMUNIZMA
Komunizam pobuđuje sumnje
Odbora Predstavničkog doma za antiameričke aktivnosti.
U listopadu 1947. godine,
s novom upravom u Bijeloj kući,
Warnere opet pozivaju u Washington.
Započinjemo sastanak.
Ovoga puta, da svjedoče
pred Odborom za neameričke aktivnosti.
Kad je počela crvena panika,
film Mission to Moscow koristili su kao prvi dokaz
da su se komunisti infiltrirali u Hollywood.
Harry Warner odbacio je tvrdnje odbora
i odbio se pojaviti.
Dok su se Warnerove zvijezde okupile na prosvjedu ispred,
Jack Warner je surađivao.
Moja braća i ja rado ćemo velikodušno uplatiti u fond
za uklanjanje štetočina.
Spremni smo tim fondom poslati u Rusiju
ljude koji ne vole naš američki sustav vlasti.
Problem je što su ljudi u Odboru za neameričke aktivnosti (HUAC),
poput predstavnika Rankina...
PREDSTAVNIK RANKIN
...bili potpuni antisemiti.
A mnogi su vlasnici studija, poput Warnera, bili Židovi.
Tu je postojao faktor straha.
"Vlada bi nam mogla uzeti sve što smo izgradili."
Jackova reakcija na to je po meni bila, pristojno rečeno, kukavička.
Među piscima koje je Jack imenovao bili su Philip i Julius Epstein
i Howard Koch, autori Casablance.
Na crnoj listi u Hollywoodu, bez mogućnosti posla u Americi,
Koch se preselio u Englesku i pisao pod pseudonimom
narednih pet godina.
SCENARIJ NAPISAO
To je bilo ružno, ružno vrijeme.
Zlatno doba Hollywooda nekako je isparilo nakon toga
jer si ljudi nisu mogli vjerovati.
Jackova reputacija već je po mnogima u industriji bila uništena.
Jack Warner bio je diktator
i htio da glumci glume u filmovima koje on želi.
Godinama prije, Bette Davis tužila je studio zbog kršenja ugovora
i izgubila.
BETTIN RAT S WARNEROM
Ali još jedna ikona okomila se na Jacka.
Olivia de Havilland bila je depresivna
od neprestanog zavođenja Errola Flynna.
Htjela je suvisle filmove.
Nije ih dobila.
Stoga je tužila je Warner Bros.
jer je potpisala ugovor na sedam godina.
Ali svaki put kad bi odbila film
i ne bi radila...
MJERA SE PRODUŽUJE ZA 52 TJEDNA
...produžili bi tih sedam godina.
Borili ste se?
ŠOU M. GRIFFINA
Otišla sam na sud i riješila se ugovora.
To je bilo prvo.
Dobila je slučaj koji sam ja imala u Engleskoj i SAD-u.
I posve je odgovorna za sedmogodišnje rokove
na ugovoru svakog glumca danas.
Olivia je to postigla.
Slučaj de Havilland okončao je produljenja ugovora...
KRAJ PAKTA
...i doveo do egzodusa filmskih zvijezda iz studija.
Među njima su bili Lauren Bacall...
Hvala.
...i Humphrey Bogart.
U isto vrijeme,
Ministarstvo pravosuđa okomilo se na strukture
samog holivudskog sustava.
Početak kraja sustava studija
bila je tužba na temelju Shermanovog antitrustovskog zakona
jer su studiji kontrolirali snimanje filmova
i prikazivanje filmova u svojim kino dvoranama.
Ostavši bez 1000 kinodvorana podružnica
i suočeni sa sve većom rupom u prihodima,
Warneri nisu mogli skrivati tmurnu istinu.
Njihov studio više nije bio na vrhu.
Razlika zarade Warner Bros. iz 1946. i 1952. je zapanjujuća.
Braća su se sve lošije slagala.
Mislim, Harry je bio 11 godina stariji od Jacka,
što je gotovo generacija razlike.
Jack je volio vino, žene i pjesmu.
Harry je vikao da se noću ne izlazi,
već ostaje s obitelji. Obitelj je sve.
Njih dvojica nisu mogli koegzistirati.
A bili su suočeni s konkurentom
koji će razoriti svijet koji poznaju.
Jednog će dana televizija
dovesti čitav svijet u naše dnevne sobe
brzinom svjetlosti.
Godine 1950. 3,8 milijuna američkih obitelji ima televizor.
Priča o televizija prava je priča.
Do 1955.,
broj je porastao na 30 milijuna.
Kad je stigao TV, pokušali su se pretvarati da ne postoji.
G. Warner, rekli ste da nema straha za kinematografiju
zbog televizije. Mislite li to i dalje?
Da, apsolutno.
Jack je mrzio televiziju.
Odbio je imati TV u svojoj kući ili u uredu.
To je bila prijetnja.
Htio bih vam pokazati scene
koje je naš CinemaScope već dovršio.
Na sve su načine pokušavali
namamiti ljude natrag u kina.
CinemaScope, stereofonski zvuk,
3D.
Warner Bros. je testirao i nove talente.
Uz bolje rezultate.
Zaljubljena sam
Hej, Stella!
Brando je bio stvaran.
Osjetila se njegova autentičnost.
GLUMAC
Pronašao je nešto osobno.
Više biste se povezali.
Mislim da su te prevarili.
A po Napoleonovom zakoniku, prevarili su i mene.
Ne volim kad me prevare.
Kad se pojavio, svi su mislili da je fantastičan.
REDATELJ, GLUMAC
I bio je. Bio je dobar.
Televizijska produkcija Warner Bros.
Iako je Jack na kraju popustio televiziji
i pronašao unosan izvor prihoda
u serijama vesterna,
braća su i dalje vjerovala u magiju velikog ekrana.
KOSTIMOGRAFIJA - JAMES DEAN
Polagali su nade u obećavajućeg mladog glumca
koji je dirnuo u živac rastućeg generacijskog jaza sredine 50-tih.
- Osam. - Nema pokajanja.
ISTOČNO OD RAJA
Zao si. Potpuno zao.
James Dean, široki kadar u boji.
Borba između oca i sinova.
Prestani smjesta!
Majka.
- Bila sam vrlo lijepa. - Da, gospođo.
Istočno od raja film je kojemu se vraćam
i proživljavam ga jer sam i sam to doživio.
Ne mogu više.
BUNTOVNIK BEZ RAZLOGA
Izbaci to iz sebe.
U tome je stvar. Nisam tako mislio.
Istočno od raja i Buntovnik bez razloga
ostavili su neizbrisiv trag na filmu.
KOBNA NESREĆA
No Dean je tragično preminuo prije kraja trećeg Warnerova filma.
TRAGAČI (1956.)
Filmski su hitovi bili rijetki.
Starijim Warnerima činilo se da je vrijeme da krenu dalje.
Jack nije htio u mirovinu,
Harry i Albert su postajali stariji.
Ljudi su dolazili u studio
i htjeli ga otkupiti.
Harry i Albert bili su spremni umiroviti se, ako bi svi to učinili.
Jack nije mogao biti predsjednik.
Harry to ne bi dopustio.
Bila je to obiteljska stvar.
Odrastali su uz pravilo:
"Svi za jednog i jedan za sve."
Harry je tome bio veoma predan.
Jacku se to nije sviđalo.
Moja braća i ja bavimo se filmom otprilike 50 godina.
Jack je smislio lukav način...
VODITELJ NA TCM-U
...kojim će napokon potpuno preuzeti Warner Bros.
Ako braća Lehman ili Louis Lurie slušaju,
još uvijek prihvaćamo ponude, ali sada novčane.
Pronašao je tvrtku kojoj bi prodao studio.
Ovo preskačem.
Nešto o prodaji studija.
Rekao je Harryju: "Povucimo se. Gotovi smo.
Posao se mijenja." I slično.
Oni su odgovorili: "Učinit ćemo to, ako i ti prodaš svoje dionice."
Samo ako želite slomiti vrat.
Svi su trebali prodati i povući se,
no Jack ih je izdao
i dogovorio se s kupcem ispod stola.
Dao je tipu milijun dolara
i čovjek mu je prodao studio natrag.
FABIAN ODUSTAO OD DOGOVORA S WARNEROM NOVA UPRAVA
Harry je zatim u novinama pročitao
da će Jack postati predsjednik.
SINDIKAT KUPIO WB
Kad je to pročitao,
doživio je srčani i moždani udar.
To mu je doslovno... slomilo srce
jer je toliko vjerovao Jacku.
Jackovo je ime bilo okaljano.
Niste mogli razgovarati o Jacku.
U SJEĆANJU NA HARRYJA M. WARNERA
Što možete reći o toj prodaji?
Čista prevara.
Nije samo izdao starijeg brata...
HARRY PREMINUO
...već ga je i poslao u grob.
Jack nije bio na sprovodu.
Albert Warner više nikad nije razgovarao s Jackom.
Na kraju se obitelj raspala.
Sve je moguće u Hollywoodu,
i imali su nevjerojatan uspjeh,
a takav uspjeh ponekad može pokvariti.
Jack je dobio priliku biti onaj koji sve vodi,
ali je prekršio obećanje svom ocu.
Bilo je to 1958.
Jack je imao svu moć.
Ali to je bila samo sjena bivšeg studija.
U pokušaju da povrati bolje dane,
i napuni blagajnu,
položio je nade u stari Warnerov adut.
Imamo nevolje! Tu u River Cityju!
Mjuzikle.
Kad pustiš ženu u svoj život
To je kraj tvog spokoja
Ona preuredit će ti dom Od podruma do tavana
A zatim će prijeći Na preuređivanje tebe
Kako ide zadnji sat
Kad ugleda sjenicu
Sve počinje cvasti
Za mene i za tebe
Bilo je nekih značajnih uspjeha.
Najbolji film godine je My Fair Lady.
Jack L. Warner.
Doista sam počašćen što mogu preuzeti ovu prestižnu nagradu.
Uvijek ćemo biti ponosni na to.
Hvala vam.
Posljednji uspjesi starog sustava
bili su ti visokobudžetni mjuzikli.
Neki od tih filmova bili su zbilja divni,
ali imali su setove
koji su bili ostaci minulog razdoblja.
Jesi li se borio s poniznošću nedavno?
Naši filmovi su još sjajni i bit će još bolji.
VEČER FILMSKIH PIONIRA
Američki su producenti napokon prestati kopirati
Talijane, Francuze, Španjolce
i ostale neprivlačne filmove, sve te umjetničke gluposti.
Posve sam na vrhu,
Jack je osjetio kako mu tlo izmiče pod nogama.
Zemlja se mijenjala.
To je sredina 60-tih.
Građanska prava, Vijetnamski rat,
studentski prosvjedi i sve veća prisutnost rock glazbe.
Ovakvi su filmovi izgledali staro i zaostalo.
Jack nema podršku koju je imao 30-tih i 40-ih.
Nema izvrsne voditelje produkcije
koji su sve vodili u njegovo ime.
Nema filmske zvijezde vezane ugovorom kao nekoć.
Sklapa poslove s nezavisnim producentima,
ali nema isti stupanj uključenosti i nadzora.
Kad je došao nadobudni mladi glumac i producent Warren Beatty
koji je htio film o putu od siromaštva do bogatstva u 1930-ima,
Jack to nije shvaćao.
Šerife!
Kad je čuo za Bonnie i Clyde,
i razinu nasilja...
nije bio sretan.
U redu.
Čitate o tome koliko je teško bili snimati,
ali to je postao kulturni fenomen.
Imaš 12 godina i to je posvuda. Mislim...
Nije samo do časopisa Mad.
Na svim je naslovnicama
i sve cure žele izgledati kao Faye Dunaway.
Jednostavno je bio posvuda.
Film je bio ono od čega su Warnerovi snovi nekada bili sačinjeni.
No Jack se nije mogao poistovjetiti s odmetnicima na ekranu
ni s buntovnicima iza kamere.
Dopisi Jacka Warnera iz kasnijih godina puni su frustracije.
"Nitko me ne sluša. Nisam tako rekao.
Ne odlazite. Nemojte ovo. Nemojte ono."
A ljudi bi samo slegnuli ramenima
i nastavili po svom jer su snimali film.
Godine 1967. dogovorio je prodaju svojih dionica
ambicioznoj produkcijskoj kući
koja se htjela probiti do vrha.
Seven Arts.
Priča o studiju više nije bila vezana za obitelj koja ga je osnovala.
Kad je djed napustio studio,
Francis Ford Coppola bio je ondje,
snimao je Finianovu dugu.
Uz njega je stajao
mladi pomoćnik koji se zvao George Lucas.
Bila je to uistinu smjena generacija filmaša.
Zapitate se jesu li se figurativno ili doslovno
mimoišli na ulazu kao dva broda.
Jedan ide prema zalasku, drugi prema izlasku sunca.
Poput kraja prvog čina holivudske povijesti
i početak drugog.
Stara struktura moći se raspala.
Novi će ljudi oblikovati sudbinu tvrtke...
Akcija!
...i budućnost industrije.
Prijevod titlova: Saša Radoš Jagešić